**טיול למונטנגרו בראש השנה**

**5 ימים/ 4 לילות**

**2-6.10.24**

קרוב לוודאי שתתאהבו במונטנגרו- המדינה הקטנה תחומה בין אחת מרצועות החוף היפות באירופה, ובין רכס הרים ושמורות טבע מרהיבות ביופיין. טיול מאורגן למונטנגרו הוא הדרך הטובה ביותר להכיר לעומק את המדינה הבלקנית ותושביה מסבירי הפנים. בטיול נכיר את אזור רצועת החוף של הים האדריאטי ונטייל בין ערים עתיקות, עיירות קיט תוססות, כפרי דייגים מנומנמים ומפרצים שלווים.

תאריך יציאה: יום ד' 2.10.24 המראה ב:16:20(נחיתה משוערת ב-18:20)

תאריך חזרה: יום א' 6.10.24 המראה ב: 19:00 (נחיתה משוערת 22:50)

**מסלול הטיול**

יום 1 - תל אביב - פודגוריצה

ניפגש בנמל התעופה בן גוריון לטיסה ישירה למונטנגרו. לאחר הנחיתה וסידורים פורמליים בשדה התעופה ניסע למלוננו

יום 2 - הריביירה של מונטנגרו: בודווה - בר

היום נסייר לאורך חופי הים האדריאטי ונתחיל בעיירת הקייט בודווה (Budva) - מגנט לתיירים הבאים להנות מהחופים המפורסמים ואירועי התרבות הנערכים בה בחודשי הקיץ. נסייר ברובע העתיק הבנוי בסגנון ונציאני, עדות לשלטון האיטלקי באזור בימי הביניים. נטייל לאורך הטיילת היפה וניסע לאורך קו החוף העמוס בנופשונים בכיוון העיירה בר (Bar) , עוד אחד ממוקדי הנופש הפופולריים במדינה. נבקר בשרידי העיר העתיקה אשר נחרבה פעמיים : פעם אחת במלחמה בין הטורקים למונטנגרים ופעם שניה ברעידת אדמה בשלהי המאה הקודמת. בתום הסיור נשוב למלוננו

יום 3 - שמורת הטבע דורמיטור וקניון נהר הטארה

נתחיל את יומנו בנסיעה לאורכו של נהר טארה (Tara) - אשר מתחתר בין הרים רמים ומים גועשים. נעצור לתצפית מרהיבה ביופייה על הגשר הגבוה החוצה את אחד מהקניונים העמוקים והארוכים של אירופה. הגשר נבנה בשנות ה-40 והיה הגשר הגבוה מסוגו באירופה בזמן בנייתו - הישג הנדסי המסב כבוד גדול לתושבי האזור. נמשיך לטיול באחת משמורות הטבע המפורסמות ביותר של מונטנגרו - שמורת דורמיטור (Durmitor). זוהי שמורת הטבע הגדולה במדינה והיא טומנת בחובה פסגות הרים משוננות, קניונים עמוקים, אגמי מים צלולים ויער אלפיני פראי. נצפה ב"אגם השחור", הגדול מבין האגמים שנמצאים בשמורה, אשר למעשה מורכב משני אגמים, הניזונים ממי הפשרת השלגים וממעיינות האופייניים לנוף הקארסטי. נבצע סיורי הליכה רגליים, בהם נוכל להתחבר מקרוב ליופייה של השמורה. בתום הסיור, נשוב למלוננו.

יום 4 - שמורת הטבע ביוגרדסקה

היום מצפה לנו יום מרהיב בו ניסע לטיול בשמורת הטבע בִיוגראדסקה (Biogradska), הקטנה מבין שמורות הטבע של מונטנגרו, ובה מגוון רחב של צמחיה ובעלי חיים מוגנים. נראה את אגם ביוגראדסקו, הגדול מבין אגמי השמורה, אשר מוקף ביער בראשיתי. בתום הביקור נשוב למלוננו.

יום 5 - מפרץ קוטור - תצפית שביל הנחש - צטינייה - תל אביב

לאחר ארוחת הבוקר ועזיבת המלון ניסע לאזור מפרץ קוטור (Kotor) - אזור התיירות והנופש המוביל של המדינה היפה. ניסע לאורך המפרץ המפותל ונעצור לביקור בעיירה קוטור, הבנויה בין ההר לים ומוקפת חומות גבוהות. נעפיל אל ההר החולש על המפרץ, בדרך נופית הנחשבת לאחת היפות באירופה. נעצור לתצפית משביל הנחש המציע פנורמה מדהימה של המפרץ ושל העיירות הקסומות שלחופו. נגיע אל הכפר המסורתי נייגושי (Njegusi), הנודע כאטרקציה הקולינרית המקומית הודות למעדני הגבינה והנקניק המיוצרים בו. נסיים בביקור בעיירה צטינייה (Cetinje), עיר הבירה לשעבר, המאופיינת במספר אתרי אדריכלות ותרבות מעניינים. בהתאם לשעת הטיסה נותיר זמן פנוי לקניות ולאחר מכן נצא בנסיעה לשדה התעופה לטיסה חזרה לתל אביב.

הערה: תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה

**עלות**: 999 $ לאדם בחדר זוגי (שניים בחדר)

תוספת 200 $ לאדם בחדר יחיד

הטיול כולל:

טיסות שכר הלוך ושוב תל אביב – מונטנגרו

אוטובוס תיירים נוח וממוזג

לינה בבתי מלון מדרגת תיירות טובה

מדריך טיולים ישראלי מצוות "אשת טורס"

כלכלה: ארוחת בוקר

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון(

סבלות

טיפ למדריך הישראלי (מקובל לתת 5 אירו לאדם ליום(

הטיול פתוח לכל הגילאים לא רק פו"פ

מספר המקומות על הטיסה מוגבל לכן כדאי להקדים ולהירשם!

הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס"

עופר 052-2945446